**Käsundusleping**

Rakveres */vastavalt digitaal-*

*allkirjastamise kuupäevale/*

1. **LEPINGU POOLED**

Käesoleva käsunduslepingu (edaspidi „**Leping**“) pooled on:

* 1. Rakvere linn, milline tegutseb Rakvere Linnavalitsuse kaudu (edaspidi "**Käsundiandja**", "**Pool**" või koos Töövõtjaga "**Pooled**"), registrikood 75025064, aadress Rakvere linn, Lai tn 20, Eesti Vabariik, mida esindab\_\_\_\_\_\_\_\_\_\_\_\_\_\_\_ ja
  2. \_\_\_\_\_\_\_\_\_\_\_\_\_\_\_\_\_ (edaspidi "**Käsundisaaja**", "**Pool**" või koos Tellijaga "**Pooled**"), registrikood\_\_\_\_\_\_\_\_\_\_, aadress\_\_\_\_\_\_\_\_\_\_\_\_\_\_, mida esindab juhatuse liige­­­\_\_\_\_\_\_\_\_\_\_\_\_\_\_isikus.

1. **LEPINGU OBJEKT**
   1. Lepingu objektiks on BOA OÜ poolt koostatud, põhiprojekti staadiumis, ehitusprojektile „RAKVERE TERVISEKESKUSE EHITUSPROJEKT“ (edaspidi ehitusprojekt) ekspertiisi teostamine (edaspidi „**Töö**“) kuni sellega seotud toimingute lõpliku vastuvõtmiseni Käsundiandja poolt.

Tööna käsitletakse kõiki töid ja toiminguid, sh Lepingus nimetamata töid ja toiminguid, mis on vajalikud Lepingus ettenähtud tulemuse saavutamiseks.

* 1. Töö maht ja Tööle kehtestatud nõuded on kirjeldatud Käsundisaajale\_\_\_\_\_\_\_\_\_ saadetud hinnapäringus ning selle lisades, mis on selle Lepingu lahutamatu osa.

1. **ÜLDSÄTTED**
   1. Poolte õiguste ning kohustuste aluseks on Leping oma lisadega, Käsundisaaja poolt\_\_\_\_\_\_\_\_\_\_ Lepingu punktis 2.2. nimetatud hinnapäringu alusel esitatud pakkumus, seadused ja muud õigusaktid, Eesti Vabariigis kehtivad eeskirjad ja standardid. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.
   2. Juhul, kui Lepingu erinevate dokumentide vahel on vastuolusid või võimaldavad need mitmesugust tõlgendust, lähtutakse esmajärjekorras Lepingu punktis 2.2. nimetatud hinnapäringus ja selle lisades sätestatust, seejärel Käsundisaaja poolt esitatud pakkumusest, misjärel Lepingust. Kui Lepingu punktis 2.2. nimetatud pakkumismenetluse käigus ei ole vastuolude, vasturääkivuste või puuduste kohta selgitusi küsitud, lähtutakse Lepingu eesmärgile antud Käsundiandja tõlgendusest ning sellisel juhul ei ole Käsundisaajal õigust tugineda ettenägematutele asjaoludele, mitteinformeeritusele, tõlgenduste erinevustele või muudele takistustele Lepingu täitmisega seotud asjaolude suhtes.
   3. Leping sätestab Lepingu objektina tööd ja toimingud, mille tegemine ning tegemise korraldamine on Käsundisaaja kohustuseks Lepingu raames. Lepingus sätestatud tingimused ja kord laienevad üheselt kõigile Tööga seotud Käsundiandjale kohaseks üleandmiseks vajalikele töödele, kui Lepingust ei tulene teisiti.
   4. Omandiõigus Tööle läheb Käsundiandjale üle arve lõpliku tasumise hetkest, alates millisest hetkest on Käsundiandjal õigus seda kasutada oma äranägemise järgi. Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust. Lepingu jõustudes kaotavad kehtivuse kõik Poolte vahel varem sõlmitud lepingud, kokkulepped ja varasem kirjavahetus niivõrd, kui need on vastuolus Lepinguga.
2. **KÄSUNDISAAJA ÕIGUSED JA KOHUSTUSED**
   1. Käsundisaaja kohustub:
      1. teostama Töö Lepingus kokkulepitud tähtajaks, kandes kuni nõuetekohaselt teostatud Töö vastuvõtmiseni ja üleandmiseni Käsundiandjale kõiki Tööga seonduvaid kulutusi ja riske;
      2. teostama Töö valdkonna eriteadmistega spetsialistina vastavuses Lepingu, kehtivate õigusaktidega ja valdkondliku hea tavaga ning täitma teisi Töö kvaliteetseks teostamiseks vajalikke nõudeid ja teostama teisi vajalikke toiminguid;
      3. Lepingu täitmist raskendavate asjaolude korral teavitama Käsundiandjat koheselt, kuid mitte hiljem kui 3 (kolme) kalendripäeva jooksul alates puuduse avastamisest vastavate asjaolude esinemisest. Teavitamine peab toimuma vähemalt kirjalikku taasesitamist (e-kiri) võimaldavas vormis.
      4. mitte peatama Tööde tegemist ega muutma tähtaegu, seoses võimalike vaidlustega Tööde mahu ja kvaliteedi üle;
      5. tegema Käsundiandja nõudmisel Töös muudatusi, välja arvatud sellised muudatused, mis radikaalselt muudavad Töö iseloomu ja hinda. Tehtav muudatus tuleb teha Käsundisaajale arusaadavaks enne Töö alustamist ja leppida kirjalikult kokku muudatuse mõjus Lepingule.
      6. koos lõpliku üleandmise-vastuvõtmise aktiga kohustub Käsundisaaja Käsundiandjale üle andma digitaalsel kujul Lepingu objektiks oleva Töö.
      7. teostama omal kulul ümber/parandama puudustega Töö Käsundiandjaga kooskõlastatud tähtajaks;
      8. olema ehitusprojekti koostajast sõltumatu.
   2. Käsundisaajal on õigus:
      1. saada Käsundiandjalt Töö teostamise eest tasu vastavalt Lepingus sätestatud tingimustele ja korrale.
      2. nõuda Käsundisaajalt Lepingu punktis 2.1. nimetatud ehitusprojekti ekspertiisi jaoks täiendavaid asjakohaseid andmeid või dokumente.
3. **KÄSUNDIANDJA ÕIGUSED JA KOHUSTUSED**
   1. Käsundiandja kohustub:
      1. Töö üle vaatama, veenduma selle vastavuses Lepingu tingimustele ning peale Poolte esindajatepoolset üleandmise-vastuvõtmise akti allkirjastamist, vastu võtma;
      2. Töö Lepingutingimustele mittevastavusest või muust mittenõuetekohasest täitmisest teavitama Käsundisaajat koheselt, kuid mitte hiljem kui 7 (seitsme) tööpäeva jooksul alates puuduse avastamisest. Teavitamine peab toimuma vähemalt kirjalikku taasesitamist võimaldavas vormis;
      3. tasuma nõuetekohaselt teostatud Töö eest Käsundisaaja esitatud arvete alusel vastavalt Lepingus sätestatule. Arve esitamise õigus tekib Käsundisaajale peale seda kui Käsundiandja on nõuetekohaselt teostatud Töö vastu võtnud;
      4. Lepingus määratud tähtaegade jooksul vastama (vajadusel kooskõlastama või motiveeritult keelduma) Käsundisaaja poolt esitatud teadetele, ettepanekutele, kirjadele jm dokumentidele;
   2. Käsundiandjal on õigus:
      1. nõuda Käsundisaajalt Lepingus sätestatud tähtaegadest, kvaliteedinõuetest ja maksumusest kinni pidamist;
      2. nõuda mittekvaliteetselt tehtud Töö ümbertegemist või parandamist Käsundisaaja kulul;
      3. keelduda mittekvaliteetselt tehtud Töö eest tasumisest kas täielikult või osaliselt kuni Töö kvaliteedi nõutavale tasemele viimiseni;
      4. teha motiveeritud ettepanekuid Lepingu tingimuste muutmiseks;
      5. pöörduda kolmandate isikute poole sõltumatu eksperthinnangu saamiseks Tööde kvaliteedi kohta.
4. **TÖÖ TEOSTAMISE TÄHTAEG JA TÖÖ ÜLEANDMINE**
   1. Hankelepingu täitmise tähtpäev on \_\_\_\_\_\_\_\_\_\_\_\_\_\_\_\_.
5. **LEPINGU HIND JA MAKSETINGIMUSED**
   1. **Lepingu hind** (edaspidi „Lepingu Hind“) **on \_\_\_\_\_\_\_\_ eurot** (*summa sõnadega*), millele lisandub käibemaks 20%, **kokku koos käibemaksuga \_\_\_\_\_\_ eurot** (*summa sõnadega*).
   2. Lepingu Hind on lõplik ja ei kuulu muutmisele, v.a. Lepingu punktist 7.4. tulenevatel asjaoludel.
   3. Käsundiandja ei teosta Käsundisaajale ettemaksu.
   4. Võimalike lisa- ja muudatustööde vajaduse ilmnemise korral lepivad Pooled enne vastavate töödega alustamist kirjalikult kokku.
   5. Arve tasumine toimub ühes osas 14 (neljateistkümne) kalendripäeva jooksul pärast Käsundisaaja poolt Käsundiandjale arve esitamist.
   6. Käsundisaaja esitab arve Käsundiandjale e-arvena Käsundiandja arveoperaatoriks oleva teenuse osutaja kaudu.
6. **POOLTE VASTUTUS**
   1. Käsundisaaja vastutab Lepingu rikkumise eest, kui Tööl ei ole Lepingus kokku lepitud kvaliteediomadusi või ei ole järgitud kokkulepitud kvaliteedinõudeid või Lepingu punktist 6.1. tulenevat Tööde teostamise tähtaega. Käsundiandjal on õigus nõuda Käsundisaajalt Lepingu p. 5.1.2. asjaolude ilmnemisel Töö parandamist või asendamist uuega, andes Käsundisaajale selleks mõistliku tähtaja. Pooled loevad mõistlikuks tähtajaks käesoleva punkti mõttes 5 tööpäeva, v.a. kui tegemist on selliste töödega, milliste teostamine ei ole Töövõtjast sõltumatutel asjaoludel viie tööpäeva jooksul võimalik.
   2. Käsundisaaja on professionaal ning Käsundiandja heakskiidu või kinnituse andmine mistahes Käsundisaaja otsusele, ettepanekule, lahendusele või dokumendile ei välista Käsundisaaja kui vastava otsuse tegija, ettepaneku/kinnituse esitaja, dokumendi väljatöötaja vastutust ega vabasta Käsundisaajat vastutusest oma kohustuste rikkumise ja selle tagajärgede eest.
   3. Käsundisaaja vastutab oma tegevuse ja/või tegevusetusega põhjustatud Lepingu rikkumise eest ning on kohustatud Käsundiandjale hüvitama Lepingu rikkumisega tekitatud kahju.
   4. Käsundisaaja vastutab solidaarselt ehitusprojekti projekteerijatega ehitusprojekti õigusaktidest ja heast projekteerimistavast tulenevatele nõuetele mittevastavuse (projekteerimisvead) tulemusena Käsundiandjale ja/või kolmandatele isikutele ja/või nende varale tekkinud kahjude eest. Samuti vastutab Käsundisaaja Käsundiandja ees Käsundiandjale tekkinud kahjude eest, millised tulenevad ehitusprojekti õigusaktidest tulenevatele nõuetele mittevastavuse eest, millised Käsundisaaja Tööde valdkonna eriteadmistega spetsialistina oleks käibes vajaliku hoolsuse järgimisel pidanud tuvastama ning milliste tulemusena ületatakse ehitusprojekti teostamise rahastamiseks sõlmitud toetuslepingu tähtaegu ja/või milliste tulemusena kallineb Käsundiandja jaoks ehitusprojekti alusel teostatavate ehitustööde maksumus. Käsundisaaja käesolevast punktist tulenev vastutus ei ole piiratud Lepingu punktis 6.1. kokkulepitud Tööde teostamise tähtajaga.
   5. Käsundisaajal on õigus nõuda Käsundiandjalt arvete mitteõigeaegse tasumise korral viivist 0,1 (null koma üks) protsenti tähtajaks tasumata summalt (arvestamata käibemaksu) iga tasumisega õigustamatult viivitatud päeva eest (esitatud arvete alusel). Tasumine loetakse Käsundiandja poolt sooritatuks vastava Käsundiandjapoolse pangaülekande tegemise kuupäevaga.
   6. Käsundiandjal on õigus nõuda Käsundisaajalt iga tema poolt või korraldusel Lepingu punktides 6.1. ja/või 8.1. sätestatud kohustuste täitmisega viivitamise korral leppetrahvi 1,0 (üks) protsent Lepingu Hinnast iga tähtaega ületanud päeva eest.
   7. Kumbki Pool ei tohi käesolevast Lepingust tulenevaid õigusi ja/või kohustusi üle anda kolmandale isikule ilma teise Poole eelneva kirjaliku nõusolekuta.
   8. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks olid asjaolud, mille saabumist Pooled Lepingu sõlmimisel ei näinud ette ega võinud ette näha. Põhjuseid käsitleda kui vääramatut jõudu.
   9. Käesolevas Lepingus käsitletakse vääramatu jõuna alltoodud põhjuseid:
      1. loodusõnnetusi või massilisi rahutusi Poole asukoha haldusüksuses;
      2. sõda, riigikogu või valitsuse üldakti, mis oluliselt takistab Lepingu täitmist;
      3. kõikvõimalikud kehtiva rahaühiku väärtusega seotud suured muutused, mis avaldavad negatiivset mõju kogu riigi majanduselule.
   10. Pool, kelle tegevus Lepingujärgsete kohustuste täitmisel on takistunud vääramatu jõu asjaolude tõttu, on kohustatud sellest koheselt kirjalikult teatama teisele Poolele.
   11. Vääramatu jõu esinemisel võivad Pooled pikendada Lepingu punktist 6.1. tulenevat Tööde teostamise tähtaega ajaperioodi võrra, millal vääramatu jõu esinemine Tööde teostamist reaalselt takistas.
   12. Kõik vääramatu jõu esinemise tõttu tõusetunud vaidlused lahendatakse läbirääkimiste teel, kokkuleppe mittesaavutamisel võib Lepingu lõpetada ühe Poole nõudmisel. Vääramatust jõust tingitud Lepingu lõpetamine ei anna Pooltele leppetrahvi nõude alust.
7. **TEADETE EDASTAMINE, POOLTE ESINDAJAD JA SIDEKANALID**
   1. Kõik teated ja muu informatsioon tuleb esitada eesti keeles.
   2. Juhul kui tegemist on informatiivset laadi või kiireloomuliste teadetega, toimub nende edastamine operatiivselt telefoni teel Tellija esindaja ja Töövõtja esindaja vahel.
   3. Lepingu tingimusi või täitmist sh Lepingu rikkumist puudutav teave edastatakse teise Poole Lepingus märgitud aadressil kas digitaalallkirjastatult e-postiga, tähitud kirjaga või antakse teisele Poolele üle allkirja vastu.
   4. Käsundiandjat esindavad:
      1. abilinapea Neeme-Jaak Paap, tel. +372 322 5897, GSM: +372 508 1224, e-mail neeme-jaak.paap@rakvere.ee;
      2. ehitusinsener Kalvi Karu, tel. +372 322 5823, GSM: +372 5334 1870, e-mail: kalvi.karu@rakvere.ee;
      3. linnaarhitekt Angeelika Pärna, tel. +372 322 5893 , GSM: +372 5750 2821, e-mail: angeelika.parna@rakvere.ee.
   5. Käsundisaajat esindab: \_\_\_\_\_\_\_\_\_, GSM: +372\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_.
8. **LEPINGUST TAGANEMINE JA ÜLESÜTLEMINE**
   1. Pooltel on õigus Leping üles öelda või sellest taganeda, kui teise Poole suhtes esitatakse pankrotiavaldus, kui teise Poole suhtes kuulutatakse välja pankrot, samuti muudel Lepingus ettenähtud juhtudel. Teisest Poolest tingituna Lepingu üles öelnud või sellest taganenud Poolel on õigus nõuda teiselt Poolelt Lepingu täitmisega seoses tehtud kulutuste ja kahju hüvitamist.
   2. Käsundiandjal on õigus Leping üles öelda või sellest taganeda, kui vähendatakse Tellija finantseerimisallikate eelarveid. Sellisel juhul on Töövõtjal õigus saada tasu faktiliselt kantud kulutuste eest, ent ei ole õigust nõuda Lepingu ülesütlemisest/lõpetamisest tingitud kahjude hüvitamist, kogu Lepingu maksumust vms.
   3. Pooltel on õigus Lepingust taganeda või Leping üles öelda, kui teine Pool viivitab Lepingus sätestatud kohustuste täitmisega rohkem, kui 1 (üks) kuu.

­­­­­­­­

1. **LÕPPSÄTTED**
   1. Leping jõustub selle allakirjutamise momendist Poolte esindajate poolt ning kehtib kuni Poolte poolt endale Lepinguga võetud kohustuste kohase täitmiseni.
   2. Lepingut muudetakse ainult kirjaliku kokkuleppe alusel, mis vormistatakse Lepingu lisana.
   3. Pooltel on õigus Lepingust tulenevaid ja sellega seotud õigusi ja kohustusi kolmandatele isikutele üle anda ainult teise Poole eelneval kirjalikul nõusolekul.
   4. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel, mitte kahjustades seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlusküsimused Eesti Vabariigi õigusaktides sätestatud korras. Esimeses astmes lahendatakse vaidlused Tellija asukohajärgses kohtus.
   5. Leping on koostatud eesti keeles ja Poolte esindajate poolt digitaalselt allkirjastatud.
2. **POOLTE ANDMED**

Käsundiandja: Käsundisaaja:

Rakvere Linnavalitsus \_\_\_\_\_\_\_\_\_\_\_\_\_\_

Reg. nr 75025064 Reg. nr\_\_\_\_\_\_\_\_

Aadress: Lai tn 20, Aadress:\_\_\_\_\_\_\_

44308 Rakvere, Eesti Vabariik \_\_\_\_\_\_\_\_\_\_\_\_\_\_

Tel. + 372 322 5870 Tel. +372\_\_\_\_\_\_

E-mail: linnavalitsus@rakvere.ee E-mail:\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*